ലണ്ടനില് വെടിവയ്പ്പ് : മലയാളിയുള്പ്പെടെ 3 പേര്ക്ക് പരിക്ക് ലണ്ടന് : കിഴക്കന് ലണ്ടനിലെ ബാര്ബര് ഷോപ്പില് അജ്ഞാതര് നടത്തിയ വെടിവയ്പ്പില് മലയാളി യുവാവ് ഉള്പ്പെടെ മൂന്നു പേര്ക്ക് പരിക്കേറ്റു. വെടിവച്ചതിനു പിന്നാലെ അക്രമികള് മലയാളി യുവാവിനെ കുത്തിപ്പരിക്കേല്പ്പിക്കുകയും ചെയ്തു. ലണ്ടനില് യൂണിവേഴ്സിറ്റി വിദ്യാര്ത്ഥിയായ 22 കാരനായ ഇദ്ദേഹത്തിന്റെ നില അതീവ ഗുരുതരമായി തുടരുകയാണ്. പരിക്കേറ്റവരെ കുറിച്ചുള്ള കൂടുതല് വിവരങ്ങള് പൊലീസ് പുറത്തു വിട്ടിട്ടില്ല.ന്യൂഹാമില് വെള്ളിയാഴ്ച പ്രാദേശിക സമയം രാത്രി ഏഴു മണിയോടെയായിരുന്നു സംഭവം. തിരക്കേറിയ സലൂണില് അതിക്രമിച്ച് കയറി വെടിയുതിര്ത്ത അക്രമികള് ഒരാളെ കുത്തിപ്പരിക്കേല്പ്പിക്കുകയും ചെയ്തു. പരിക്കേറ്റ 19 ഉം 17 ഉം വയസുള്ള മറ്റു രണ്ടു പേര് അപകട നില തരണം ചെയ്തതായി ആശുപത്രി അധികൃതര് അറിയിച്ചു. അക്രമികളുടേതെന്ന് കരുതുന്ന കറുത്ത ഔഡി കാര് വഴിയരികില് ഉപേക്ഷിച്ച നിലയില് കണ്ടെത്തി. സംഭവം ഭീകരാക്രമണമല്ലെന്നു സ്ഥിരീകരിച്ച പൊലീസ് പ്രതികള്ക്കായി തിരച്ചില് ഊര്ജിതമാക്കി. നിലവില് ആരേയും അറസ്റ്റ് ചെയ്തിട്ടില്ല.